Am ales această cafea pentru profilul ei dulce-fructat, foarte curat. Este un lot echilibrat și versatil, primul procesat natural din Guatemala pe care îl aducem în prăjitorie. Profil de gust Vanilie, mure și toffee sunt notele care definesc experiența în ceașcă. Corpolența ridicată oferă o textură mătăsoasă, iar aciditatea medie aduce claritate și echilibru. Este o Guatemala intensă, dulce și rotundă, cu un postgust lung, catifelat. 86.5 puncte QGrading – evaluare pentru calitatea cafelei verzi Profil de prăjire Cu 70 de saci în prăjitorie, vom dezvolta un profil de prăjire potrivit pentru espresso. Nivelul de coacere este mediu și am urmărit să protejăm calitatea nativă a bobului – foarte curată, dulce, complexă. Precizia cu care obținem profilul dorit este datorat unei practici zilnice cu o tehnologie performantă, Loring Smart Roaster. Informații cafea verde Acest lot provine din zona Ayarza, în regiunea Santa Rosa, un terroir cu sol vulcanic și diferențe mari de altitudine, cuprinse între 1400 și 2000 m. Condițiile de aici oferă cafele recunoscute pentru dulceața naturală și caracterul lor clar. Cireșele sunt colectate de la mici producători locali și provin din varietăți precum Anacafe 14, Bourbon, Catuai, Pache și San Ramon. Procesarea este naturală, iar fermierii din Ayarza folosesc paturi ridicate pentru uscarea lentă, în straturi subțiri, o metodă care intensifică fructozitatea și contribuie la textura catifelată a cafelei. După uscare și sortare, cafeaua este depozitată în condiții controlate pentru a păstra stabilitatea și claritatea aromatică până la export. Reputația acestei regiuni pentru loturi dulci, fructate și foarte curate se reflectă în calitatea Blue Ayarza - unul dintre cele mai expresive loturi de Guatemala pe care le-am degustat recent. Regiune Altitudine Varietate Procesare Sitlepec, Motozintla, Chiapas & Puebla 1500-1900m Anacafe 14, Bourbon, Catuai, Pache, San Ramon naturală
Nu. Vreau boabe, Da. Pentru ibrik, Da. Pentru Moka Pot, Da. Pentru Espressor